laion/Wikipedia-Exotic huggingface dataset:
וולפול

האם התכוונתם ל... הוראס וולפול – סופר ומדינאי אנגלי, בנו של רוברט וולפול רוברט וולפול – מדינאי בריטי רוברט וולפול, הרוזן השני של אורפורד – בנו של רוברט וולפול
החיים הם תקופה קשה

החיים הם תקופה קשה הוא ספר אוטוביוגרפיה של הקומיקאי והפובליציסט חנוך דאום. הספר, בעריכתו של מורן שריר, יצא לאור ביולי 2020 על ידי הוצאה עצמית של דאום ורעייתו אפרת, באמצעות שיווק אינטרנטי ברשתות החברתיות "אינסטגרם" ו-"פייסבוק". אורכו של הספר 232 עמודים ברוטו ו-225 נטו, והוא מחולק ל-19 פרקים המהווים אנקדוטות שונות בחייו של דאום. שם הספר, "החיים הם תקופה קשה", נלקח ממופע הסטנד-אפ של דאום בעל אותו השם. אופיו של הספר הומוריסטי ומבודח בעיקרו, אך בחלקים מסוימים ישנן גם התייחסויות רציניות לדיכאון, התקפי חרדה, הפרעה טורדנית-כפייתית, הפרעת קשב, ריכוז והיפראקטיביות, שכול, יתמות ואבל. כמו כן, דאום משתף במעט בהשקפות העולם האידאולוגיות שלו. נוסף על כך, דאום גם מתייחס אל עצמו בביקורת על ספרו האוטוביוגרפי הקודם, "אלוהים לא מרשה". כמעין "אנדרדוג" שיצא לאור באופן עצמאי לגמרי ולא בדרך המסורתית, הספר לא זכה לסיקור נרחב בעיתונות הישראלית (פרט לעיתון "ידיעות אחרונות" – מעסיקו של דאום כבעל טור). עם זאת, שתי ביקורות התפרסמו במדורי הספרות של "הארץ" ו"מקור ראשון" והן היו חיוביות בעיקרן. כמו כן, הספר הפך לטרנדי ברשתות החברתיות ובקרב אושיות הרשת. מכירת הספרים הייתה מוצלחת גם היא, ועל פי ההערכות נמכרו כ-70,000 עותקים של הספר. ב-2022, פורסם כי המכירות הסתכמו בכ-100,000 עותקים בסך הכל. בעקבות ההצלחה של דאום, העיתונאי עמית סגל פרסם את ספר העיון הפוליטי "סיפורה של הפוליטיקה הישראלית" בהוצאה עצמית גם כן, סדרת דרמה קומית המבוססת על הספר, הנושאת גם כן את השם "החיים הם תקופה קשה", הופקה עבור ערוץ "קשת 12". לאור הפופולריות לה הספר זכה, דאום הכריז כשנה אחר כך, ביוני 2021, כי המשכון נמצא בשלבי כתיבה. "החיים הם רק תקופה", ההמשך, יצא באוגוסט 2022. ב-23 בספטמבר 2024 עלתה לאוויר במאקו הסדרה הקומית החיים הם תקופה קשה. דאום משחק בתפקיד עצמו, את אשתו, אפרת, מגלמת עלמה זק, את רב היישוב בו הוא גר מגלם שי אביבי, ואת בתו משחקת נטע רוט. התסריט נכתב על ידי חנוך דאום, עומרי עמית ואדר מירום. "החיים הם תקופה קשה", האתר האישי של חנוך דאום הספר "החיים הם תקופה קשה", באתר "סימניה" סמדר שילוני, "החיים הם תקופה קשה": כשצריך להצחיק מבלי להדחיק, חנוך דאום הוא האיש שלנו, באתר ynet, 24 בספטמבר 2024 רועי אבן, ‏"החיים הם תקופה קשה" של חנוך דאום היא בדיוק כמו דאום עצמו, באתר ‏מאקו‏, 24 בספטמבר 2024 בן בירון בראודה‏, הסדרה החדשה של חנוך דאום מסבירה יותר מדי ומצחיקה מעט מדי, באתר וואלה, 24 בספטמבר 2024 מאיה גדש, ‏פצצת רייטינג: "החיים הם תקופה קשה" של חנוך דאום בנתון מחשמל, באתר מעריב אונליין, 24 בספטמבר 2024 אביב עגיב, "החיים הם תקופה קשה": חנוך דאום הוא הלארי דיויד הישראלי, באתר אייס, 24 בספטמבר 2024 איתי זיו, "החיים הם תקופה קשה" של חנוך דאום מוכיחה: טאטאלע נשאר טאטאלע, באתר הארץ, 24 בספטמבר 2024 טלילה ציפר, אלוהים, שרה נתניהו ודודו טופז נפגשים בספרו של חנוך דאום - והתוצאה מצחיקה מאוד, באתר הארץ, 12 בנובמבר 2020 יאיר קראוס, ‏מחשבות שמחות על חיים עצובים: דרכו של חנוך דאום, בעיתון מקור ראשון, 2 באוגוסט 2020 ג'וני - גרסת רוני גמזו, YouTube, ‏23 בספטמבר 2020 דוד ורטהיים, וואלה! ברנז'ה, ‏הספר של עמית סגל נחטף בטירוף: אז כמה נמכרו תוך 48 שעות?, באתר מעריב אונליין, 7 ביולי 2021 גיל משעלי, ‏סדרת דרמה קומית של חנוך דאום תעלה בקשת 12, באתר ‏מאקו‏, 23 בפברואר 2022 "סיפורה של הפוליטיקה הישראלית", הוצאה עצמית, 2021; עמ' 280 החיים הם תקופה קשה - פרקים מלאים לצפייה ישירה, באתר 12+ סמדר שילוני, "החיים הם תקופה קשה": כשצריך להצחיק מבלי להדחיק, חנוך דאום הוא האיש שלנו, באתר ynet, 24 בספטמבר 2024
אסמאעיל חאן

מוחמד אסמאעיל חאן (דארי/פשטו: محمد اسماعیل خان; נולד ב-1946) הוא איש צבא ומנהיג ציבור אפגני. שר האנרגיה והמים בממשלת אפגניסטן (2005–2013) וקודם לכן מושל מחוז הראת. במהלך המלחמה באפגניסטן מול כוחות ברית המועצות עמד חאן בראש כוח מוג'אהדין גדול שכלל בעיקר טג'יקים ממערב אפגניסטן. חאן הוא דמות מפתח בתנועת ג'מעיאת-אי אסלאמי (אנ') והיה חבר במפלגת החזית הלאומית המאוחדת (אנ'). ביולי 2021 גייס אסמאעיל חאן מאות מנאמניו בעיר הראת כדי לתמוך בכוחות ההגנה על העיר מפני מתקפה של הטליבאן אך העיר נלכדה ב-12 באוגוסט ביד הטליבאן ואסמאעיל חאן הוסגר. מדיה וקבצים בנושא אסמאעיל חאן בוויקישיתוף פרופיל: אסמאעיל חאן, באתר BBC News גנרל מוחמד אסמאעיל חאן באתר GlobalSecurity.org
קרחון קנט

קרחון קנט (באנגלית: Kent Glacier) הוא קרחון ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. הקרחון מנזק את צידה המזרחי של רמת מרקהאם. אורכו של הקרחון 27 קילומטרים. הקרחון זורם לכיוון מזרח, ונשפך אל קרחון לורי. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961 – 1962. הקרחון נקרא על שם מחוז קנט שבאנגליה, ודוכסות קנט. קרחון קנט באתר הסקר הגאולוגי של ארצות הברית קרחון קנט באתר הגאזט האנטארקטי של ממשלת ניו זילנד קרחון קנט באתר הגאזט האנטארקטי של ממשלת אוסטרליה קרחון קנט באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון קנט קרחון קנט באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
לאקירכן

לאקירכן (בבווארית: Laakirchen) היא עיירה במחוז גמונדן שבמדינת אוסטריה עילית באוסטריה. ללאקירכן שתי עיירות תאומות: גרמניה אוברשטאוזן (אנ'), גרמניה איטליה ג'מונה דל פריולי (אנ'), איטליה מדיה וקבצים בנושא לאקירכן בוויקישיתוף אתר האינטרנט הרשמי של לאקירכן לאקירכן, ברשת החברתית פייסבוק ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
איילט אנטוליה

איילט אנטוליה (בטורקית עות'מאנית: ایالت آناطولی) היה אחד משני מחוזות הליבה (איילט רומליה היה השני) בשנים הראשונות של האימפריה העות'מאנית. הוא הוקם בשנת 1393. בירתו הייתה תחילה אנקרה במרכז אנטוליה, אך לאחר מכן עברה לקוטהיה שבמערב אנטוליה. שטחו המדווח במאה ה-19 היה 65,804 מילים רבועים (170,430 קילומטרים רבועים). במאה ה-16 מנתה האוכלוסייה 5,455,000, מתוכם 5,410,000 מוסלמים ו-45,000 לא מוסלמים. הקמת המחוז של אנטוליה אירעה בשנת 1393, כאשר הסולטן באיזיט הראשון (1389–1402) מינה את קארה Timurtash כ-"beylerbey" ומשנה למלך באנטוליה, בתקופת היעדרו של באיזיט במהלך המערכה באירופה נגד מירצ'ה הזקן. מחוז אנטוליה - שנקרא בתחילה "beylerbeylik" או כללית "vilayet" ("פרובינציה"), רק לאחר 1591 נעשה שימוש במונח איילט - היה השני שנוצר לאחר איילט רומליה, ודורג בהתאם בהיררכיה של המחוזות. בירת המחוז הראשונה הייתה אנקרה, אך בסוף המאה ה-15 היא הועברה לקוטהיה. כחלק מרפורמות הטנזימאט, איילט אנטוליה חולק למחוזות קטנים יותר, אם כי חוקרים שונים נותנים תאריכים סותרים לפירוק, החל משנת 1832 ועד מאוחר ב-1864. מדיה וקבצים בנושא איילט אנטוליה בוויקישיתוף "Some Provinces of the Ottoman Empire". Geonames.de. אורכב מ-המקור ב-28 בספטמבר 2013. נבדק ב-25 בפברואר 2013. {{cite web}}: (עזרה) ‏Encyclopedia of the Ottoman Empire, באתר גוגל ספרים By Gábor Ágoston, Bruce Alan Masters ‏The Popular encyclopedia: or, conversations lexicon, Volume 6, באתר גוגל ספרים Yılmaz Öztuna "Başlangıcından zamanımıza kadar Büyük Türkiye tarihi" Volume 12, p. 12, Ötüken Yayınevi (1977). Ménage, V. L. (1986). The Encyclopedia of Islam, New Edition, Volume I: A–B. Leiden and New York: BRILL. pp. 1159–1160. ISBN 90-04-08114-3. {{cite encyclopedia}}: חסר או ריק |title= (עזרה) İnalcık, Halil (1991). The Encyclopedia of Islam, New Edition, Volume II: C–G. Leiden and New York: BRILL. pp. 721–724. ISBN 90-04-07026-5 http://referenceworks.brillonline.com/entries/encyclopaedia-of-islam-2/eya-let-SIM_2216. {{cite encyclopedia}}: חסר או ריק |title= (עזרה) Birken, Andreas (1976). Die Provinzen des Osmanischen Reiches. Beihefte zum Tübinger Atlas des Vorderen Orients (בגרמנית). Vol. 13. Reichert. p. 115. ISBN 9783920153568. Rumeli Eyaleti. Ankara: Devlet Arşivleri Genel Müdürlüğü Osmanlı Arşivi Daire Başkanlığı. 2013. p. 11. Emecen, Feridun (1998). "Osmanlı Taşra Teşkilâtının Kaynaklarından 957-958 (1550-1551) Tarihli Sancak Tevcîh Defteri (42 sayfa belge ile birlikte)". Belgeler. XIX: 53–98.
מייקל פרובוסט

מייקל ג'יימס פרובוסט (באנגלית: Michael James Provost; נולד ב-24 בינואר 1998) הוא שחקן אמריקאי. פרובוסט נולד באטלנטה, ג'ורג'יה ב-24 בינואר 1998. הוא ממוצא צרפתי קנדי, סקוטי ואירי. יש לו שני אחים גדולים ושני אחים קטנים. הוא החל לשחק בשנת 2011, אך קיבל את התפקיד הראשי הראשון שלו בשנת 2017, בסרט מקורי של נטפליקס "#REALITYHIGH". בשנת 2018, הוא הצטרף לקאסט של סדרת הטלוויזיה "רעבים" שהופקה אף היא על ידי נטפליקס, ושיחק בתפקיד הראשי בשתי עונותיה. בשנת 2019 כיכב בפרק של העונה הרביעית של סדרת הטלוויזיה "לוציפר". באותה שנה שיחק בסרט הקולנוע "Saving Zoë" ובפרק של הסדרה "בית המשפט!". בשנת 2020 כיכב פרובוסט בתור בו בסרט "Most Guys Are Losers" המבוסס על הרומן באותו שם מאת מייק ברזינס. בשנת 2021 השתתף בסרט הנעורים "Plan B" שביימה נטלי מוראלס והוקרן לראשונה בהולו במאי 2021. באותה שנה שיחק גם בסרט של נטפליקס "רחוב הפחד – חלק 2: 1978". בשנת 2023 גילם את ג'ייסון סמית' בסרטו של אלכסנדר פיין "נשארים לחג". מייקל פרובוסט, ברשת החברתית אינסטגרם מייקל פרובוסט, במסד הנתונים הקולנועיים IMDb (באנגלית)
ממתק (שיר)

"ממתק" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה עם או בלי לאהוב (2022). הוא יצא לאור ב-13 באוגוסט 2021, בהוצאת חברות התקליטים שרית הפקות וארומה מיוזיק, כסינגל המוביל. השיר יצא חודשיים לאחר ש"ברחובות של תל אביב" הופץ כסינגל מתוך מועבט (2021). כבר כשיצא, ספג השיר שבחים ביקורתיים מטעם אתרי מוזיקה שונים כדוגמת מאקו, פרוגי, וסרוגים. השיר נכתב על ידי עדן בן זקן ואבי אוחיון, הולחן על ידי בן זקן ואוחיון והופק על ידי מתן דרור, שהפיק עבורה את "ברחובות של תל אביב". במאקו סקרו את השיר וכתבו "אנחנו רק נזכיר שהפעם האחרונה בה עדן הוציאה שיר ביום שישי בבוקר זה היה עם "מועבט" לצד איתי גלו – אז היינו אומרים לחנויות הממתקים באשר הן להיכנס לכוננות ספיגה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-650,000 השמעות. קליפ המילים הרשמי של השיר פורסם ב-13 באוגוסט 2021, ביום צאתו כסינגל רשמי. הקונספט של הקליפ הוא הנפשה, בדומה לזה של "מועבט", בו ניתן לראות תמונה מונפשת של בן זקן, עם מילות השיר של "ממתק". בחלק מקליפ המילים ישנן סצנות בהן ניתן לראות את עוצמת הפעמה של השיר. נכון לאוגוסט 2023, מונה הצפיות של הקליפ עומד על למעלה מ-16,132,054 צפיות. בתוך 24 שעות הצליח קליפ המילים של "ממתק" לצבור למעלה מ-415,000 אלף צפיות. סרטון השיר "ממתק" באתר יוטיוב איזה ממתק: עדן בן זקן עם סינגל בכורה מאלבום חדש, באתר ‏מאקו‏, 13 באוגוסט 2021 עדן בן זקן - ברחובות של תל אביב, נבדק ב-2021-08-13 מוזיקה - מתוקה: עדן בן זקן בסינגל חדש ומתוק, באתר פרוגי, ‏2021-08-13 עדן בן זקן מוציאה סינגל בהפתעה, באתר "סרוגים", 13 באוגוסט 2021 ברחובות של תל אביב, נבדק ב-2021-07-01 עדן בן זקן - ברחובות של תל אביב, נבדק ב-2021-07-01 עדן בן זקן ואיתי גלו - מועבט | Eden Ben Zaken & Itay Galo - Moabet, נבדק ב-2021-08-13 עדן בן זקן - ממתק (Prod.by Matan Dror), נבדק ב-2021-08-13
סוק אהראס

סוק אהראס (בערבית: سوق أهراس, בצרפתית: Souk Ahras) היא עיר בצפון-מזרח אלג'יריה בקרבת הגבול עם תוניסיה. היא מהווה בירת מחוז. קיימות עדויות של התיישבות באזור עוד מהתקופה הפלאוליתית. בתקופת רומא העתיקה בקרבת העיר הנוכחית הייתה עיר טגאסט שהיית המרכז עירוני חשוב של האזור. הוא היה מוניקיפיום והוזכר בעבודות של פליניוס הזקן. רוב תושביה היו בֶּרְבֵּרִים ולא מתיישבים מרומא עצמה. בשנת 1830 השטח נכלל באלג'יריה הצרפתית. בסוף המאה ה-19 לאזור הגיע מסילת ברזל. מציאת מרבצי ברזל ופוספטים תרמו לפיתוח מועץ של האזור. העיר נמצאת באזור אקלים ים-תיכוני הוא נחצה על ידי נהר מדג'רדה שמספק את המים לעיר להשקיית שדות בסביבה. גם כיום רוב התושבים הם ברברים. בעבר הייתה גם נוכחות יהודים משמעותית. במהלך המאה ה-19 בין רבני העיר היה שלמה זרקא. בהתאם למפקד שנערך בשנת 1941 בעיר היו מעל ל-600 יהודים. מדיה וקבצים בנושא סוק אהראס בוויקישיתוף מברק מהעיר סוק אחרס (Souk Ahras) בנוגע למפקד האוכלוסייה היהודית באלג'יריה; 29 באוגוסט 1941, באתר מרכז תיעוד יהדות צפון אפריקה במלחמת העולם השנייה, ‏2018-06-25
מארטיים

מארטיים (שם מדעי: Marattiaceae) - משפחה יחידה בסדרה מארטים (Marattiales), ויחידה במחלקת מארטידים (Marattiopsida) שהם צמחים וסקולריים חסרי זרע. המשפחה נפוצה באוסטרליה ואיי האוקיינוס השקט,דרום-מזרח אסיה ואמריקה הדרומית. Angiopteris Christensenia Danaea Eupodium Marattia Ptisana סוגים נכחדים בקבוצה כללו בין היתר את פסרוניוס ופקופטריס. מדיה וקבצים בנושא מארטיים בוויקישיתוף מארטיים, באתר ITIS (באנגלית) מארטיים, באתר NCBI (באנגלית) מארטיים, באתר האנציקלופדיה של החיים (באנגלית) מארטיים, באתר Tropicos (באנגלית) מארטיים, באתר GBIF (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
כרישטיח מנומר

כרישטיח מנומר (שם מדעי: Orectolobus maculatus) הוא מין של כריש ממשפחת הכרישטיחיים החי לחופי מזרח ודרום אוסטרליה וטסמניה שבמימי האוקיינוס השקט. ייתכן שהוא נצפה גם בים סין הדרומי. מין כריש זה מגיע לאורך של 150 עד 180 ס"מ ואף לאורך 320 ס"מ בפרטים גדולים, מה שהופך אותו לאחד הגדולים שבבני משפחתו. הכריש בעל עור ירוק, חום בהיר או צהוב מנומר בכתמים כהים והוא שטוח במראהו ובעל ראש גדול ולסתות רחבות בעלות זיפים ארוכים בקצותם העוזרים לחישה. הכריש בעל עיניים קטנות, חסר סנפירי גב ובעל סנפירים קצרים ובשרניים והוא נוטה לשכב על קרקעית הים ולהמתין במארב לטרף מוסווה. הכריש חי על הקרקעית לאורך חופים חוליים, שוניות אלמוגים וכרי אצות או עשבים בעומק רדוד של 20 עד 218 מטרים. הצעירים חיים גם בשפכי נהרות. הכריש פעיל בעיקר בלילה ואז ממתין לטרף שיעבור מעליו ואותו הוא שואב במהירות ללועו. הוא ניזון ממיני דגי גרם כמו דגי בס, עקרבנונאים, גבניתיים ועוד, מבטאים וכן מלובסטרים, לובסטרים קוצניים או חסילונים. הכריש חי לרוב בגפו אך נצפה עם פרטים נוספים סמוך לעונת הרבייה. מין זה משריץ צאצאים חיים, 20 עד 37 במספר לרוב. מדיה וקבצים בנושא כרישטיח מנומר בוויקישיתוף כרישטיח מנומר, באתר ITIS (באנגלית) כרישטיח מנומר, באתר NCBI (באנגלית) כרישטיח מנומר, בבסיס הנתונים ARKive (באנגלית) כרישטיח מנומר, באתר FishBase (באנגלית) כרישטיח מנומר, באתר GBIF (באנגלית) כרישטיח מנומר באתר הרשימה האדומה של IUCN
מית-ע'מר

מית-ע'מר (בערבית: ميت غمر) היא עיר במחוז א-דקהלייה שבצפון מצרים. העיר היא מרכז גדול לייצור אלומיניום, שמהווה מעל 70% מהסך הכללי של ייצור האלומיניום במצרים. על פי אומדן רשמי מתאריך 1 ביולי 2023, התגוררו בעיר 156,319 בני אדם. בעיר ממוקם סניף של אוניברסיטת אל-אזהר. בעיר זו הוקם הבנק האיסלאמי הראשון על ידי ד"ר אחמד אל-נגגר, מה שהוביל את מערכת הבנקאות האסלאמית. בעיר יש כנסייה קופטית אורתודוקסית גדולה. הכנסייה נמצאת שם שנים רבות. מספר אנשים טענו, שגאורגיוס הקדוש הופיע בכנסייה בסביבות שנת 1920, כאשר הייתה שרפה גדולה בעיר, והכנסייה היא המקום היחיד שלא נפגע.[דרוש מקור] הם טענו בנוסף, כי הם ראו אותו מרחף על גבי הכנסייה עם סוסו.[דרוש מקור] על פי שיטת קפן, אקלים העיר מסווג כאקלים צחיח, כשאר מצרים. אוגוסט נחשב לחודש החם ביותר בעיר. יוני הוא החודש עם שעות שמש הרבות ביותר בעיר, בממוצע של 11.71 שעות שמש בכל יממה. החודש עם הכי קצת שעות שמש בעיר הוא ינואר, עם ממוצע של 7.55 שעות שמש בכל יממה. מדיה וקבצים בנושא מית-ע'מר בוויקישיתוף מניה גמר (מצרים), דף שער בספרייה הלאומית Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de Mit Ghamr climate: Weather Mit Ghamr & temperature by month, en.climate-data.org
ספירת שנות היובל

ספירת שנות היובל היא מצוות עשה מתוך תרי"ג מצוות, לפיה יש לציין בכל שנה את מספר השנה במחזור השמיטה והיובל. לאחר שסופרים שבע שביעיות של שנים, שהן 49 שנים, מקדשים את השנה החמישים ומכריזים עליה כשנת היובל. לאחר מכן, הספירה מתחילה מחדש (לרבי יהודה בשנת היובל עצמה ולחכמים בשנה שאחריה). המצוה נזכרה בספר ויקרא: ”וְסָפַרְתָּ לְךָ שֶׁבַע שַׁבְּתֹת שָׁנִים שֶׁבַע שָׁנִים שֶׁבַע פְּעָמִים, וְהָיוּ לְךָ יְמֵי שֶׁבַע שַׁבְּתֹת הַשָּׁנִים תֵּשַׁע וְאַרְבָּעִים שָׁנָה.” ונזכרה גם בדברי הרמב"ם: "ציוונו למנות השנים והשמיטים שבע שבע עד שנת היובל, אחר שנכבשה הארץ והתגברנו בה. ומצוה זו, כלומר ספירת שנות השמיטה, היא נמסרת לבית דין הגדול, כלומר סנהדרי גדולה, כי הם שימנו שנה שנה מהחמשים שנה, כמו שימנה כל איש ואיש ממנו ימי העומר. והוא אמרו יתעלה "וספרת לך שבע שבתות שנים". ולשון ספרי "יכול יספור שבע שמטות זו אחר זו ויעשה יובל? תלמוד לומר שבע שנים שבע פעמים, הא עד שיאמרו שני כתובים ואם לאו לא שמענו". כלומר, שמצוה זו לא הגיע איכות עשייתה אלא משני כתובים, והוא שנמנה השנים ביחיד, ונמנה השבועות עמהן שבע פעמים." המצווה מוטלת על הציבור כולו, ולכן היא מתבצעת בפועל על-ידי הסנהדרין - בית-הדין הגדול. בתחילתה של כל שנה, הם היו אומרים "השנה היא השנה ה[מספר] שהיא [מספר] שבועות ו-[מספר] שנים ליובל". למשל, בתחילת השנה השמינית היו אומרים "השנה היא השנה השמינית, שהיא שבוע אחד ושנה אחת ליובל". ב"ערוך השולחן העתיד" כתב שהיו סופרים בבוקר ראש השנה. ב"מנחת חינוך" ציין ש"זריזים מקדימים למצוות", ומשמע מדבריו שהיו סופרים כבר בליל ראש השנה, מייד עם תחילת השנה החדשה. ובכל מקרה, אם לא ספרו בראש השנה, עליהם לספור בהמשך השנה. הפוסקים התלבטו בשאלה האם בית-הדין היו מברכים לפני הספירה, כמו שאנחנו מברכים לפני ספירת העומר. בעלי התוספות כתבו ש"מברכין בית דין בכל שנה". והרמב"ן כתב: "ולא ידעתי אם לומר שיהיו בית דין הגדול חייבין לספור שנים ושבועות בראש כל שנה ולברך עליהן כמו שנעשה בספירת העומר, או לומר שיזהרו בית דין במנין ויקדשו שנת החמשים." לפי חלק מהראשונים, אין צורך לספור את השנים בדיבור, אלא מספיק לדעת את מספר השנה כדי לחשב את היובל. נוסח ספירת היובל דומה לנוסח של ספירת העומר, אלא שבמקום "יום" אומרים "שנה", ובמקום "לספירת העומר" אומרים "ליובל". כמו כן, ספירת העומר מוטלת על כל יחיד ויחיד, בעוד ספירת היובל מוטלת על בית-הדין המייצג את כל ישראל. הנימוק להבדל זה הוא הנוסח השונה של הציוויים בתורה: בספירת העומר כתוב "וּסְפַרְתֶּם לָכֶם" בלשון רבים, ומשמע שהכוונה לכל אחד ואחד; ובספירת היובל כתוב "וְסָפַרְתָּ לְךָ", ומשמע שהכוונה לציבור כולו כאיש אחד. מצוות ספירת היובל אינה נוהגת בימינו, כיוון שמצוות היובל עצמה אינה נוהגת. ספירת היובל החלה, - טקס זכר לספירת היובל בהר ציון, סרטון באתר יוטיוב תלמוד בבלי, מסכת נדרים, דף ס"א, עמוד א'. תלמוד בבלי, מסכת ראש השנה, דף ט', עמוד א'. תלמוד בבלי, מסכת ערכין, דף י"ב, עמוד ב'. ספר ויקרא, פרק כ"ה, פסוק ח' ספר המצוות עשה קמ הרב יהודה זולדן, ספירת השנים לשמיטה וליובל וספירת העומר, "מכון התורה והארץ", גיליון 109 (תשרי ה'תשע"ו), עמ' 49. ערוך השולחן העתיד, הלכות שמיטה ויובל י ו מנחת חינוך מצווה של כתובות עב א#תוספות רמב"ן על ויקרא כג טו הר"ן על פסחים כז ב בדפי הרי"ף. וראו שו"ת הרב עקיבא איגר, סימן כח-לא. ספר ויקרא, פרק כ"ג, פסוק ט"ו
טאנגי ניאנזו

ניאנזו טאנגי-אוסטין קואסי (בצרפתית: Nianzou Tanguy-Austin Kouassi; נולד ב-7 ביוני 2002 בפריז שבצרפת) הוא כדורגלן צרפתי המשחק בעמדת הבלם בקבוצת סביליה מהלה ליגה. ניאנזו הגיע אל מחלקת הנוער של פריז סן-ז'רמן מליגת העל הצרפתית בשנת 2016. ב-7 בדצמבר 2019 ערך ניאנזו את הופעת הבכורה שלו במדי הקבוצה הבוגרת של המועדון, כשהחליף את אידריסה גייה בניצחון 1–3 על מונפלייה במסגרת המחזור ה-17 בעונת 2019/2020 בליגה. ב-11 בדצמבר 2019 ערך ניאנזו את הופעת הבכורה שלו בליגת האלופות, בניצחון 0–5 על גלאטסראיי במסגרת המחזור השישי בשלב הבתים לעונת 2019/2020. ב-22 בינואר 2020 הבקיע ניאנזו את שער הבכורה שלו במועדון, בניצחון 0–3 על סטאד ריימס במסגרת חצי גמר גביע הליגה הצרפתית. ב-15 בפברואר 2020 הבקיע ניאנזו צמד שערים בתיקו 4-4 נגד אמיין במסגרת המחזור ה-25 בליגה. בעונתו היחידה בקבוצה הבוגרת של המועדון ערך ניאנזו שש הופעות ליגה, בהן הבקיע שני שערים, והוסיף שתי הופעות בליגת האלופות. הוא זכה בעונה זו באליפות צרפת, בגביע הליגה הצרפתית ובגביע הצרפתי. ב-1 ביולי 2020 עבר ניאנזו לבאיירן מינכן מהבונדסליגה. ב-28 בנובמבר 2020 ערך ניאנזו את הופעת הבכורה שלו במועדון, בניצחון 1–3 על שטוטגרט במסגרת המחזור התשיעי בליגה לעונת 2020/2021. בעונתו הראשונה במועדון ערך ניאנזו שש הופעות ליגה, וזכה עם המועדון באליפות גרמניה. ב-19 במרץ 2022 כבש שער בכורה בקבוצה בניצחון 0–4 על אוניון ברלין. ב-17 באוגוסט 2022 חתם ניאנזו לחמש שנים בסביליה. יומיים לאחר מכן ערך הופעת בכורה בקבוצה, בתיקו 1-1 נגד ריאל ואיאדוליד. פריז סן-ז'רמן אליפות צרפת (1): 2019/2020 הגביע הצרפתי (1): 2019/2020 גביע הליגה הצרפתית (1): 2019/2020 באיירן מינכן אליפות גרמניה (2): 2020/2021, 2021/2022 הסופר קאפ הגרמני (2): 2021, 2022 סביליה הליגה האירופית: 2022/2023 מדיה וקבצים בנושא טאנגי ניאנזו בוויקישיתוף טאנגי ניאנזו, באתר Transfermarkt טאנגי ניאנזו, באתר Soccerway טאנגי ניאנזו, באתר BDFutbol טאנגי ניאנזו, באתר WorldFootball.net טאנגי ניאנזו, באתר FootballDatabase.eu טאנגי ניאנזו, באתר ESPN
סמל ברמודה

סמל ברמודה הוא שלט אצולה שעליו אריה אדום המחזיק בידיו שלט אצולה נוסף המתאר ספינה טובעת. האריה האדום מסמל את אנגליה ואת קשריה של ברמודה לאנגליה. הספינה הטובעת היא ספינת ה"סי ונטשור" - ספינת הדגל של חברת וירג'יניה, אשר נטרפה על החוף של ברמודה במכוון בשנת 1609 על ידי האדמירל סר ג'ורג' סומרס, על מנת למנוע טביעתה בסופה. כל תושבי הספינה ניצלו והתיישבו באי. הסמל מופיע על דגל ברמודה שהוא דגל היוניון ג'ק שעליו סמל ברמודה, וכן על דגל מושל ברמודה. גלריית סמלי הממלכה המאוחדת מדיה וקבצים בנושא סמל ברמודה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סקיי סיטי 1000

סקיי סיטי 1000 (ביפנית: スカイシティー1000) הוא הצעה לפרויקט בנייה עתידני שנועד להקל את בעיית צפיפות האוכלוסין בטוקיו שביפן. על פי התוכנית, שהוצגה על ידי תאגיד טאקנקה ב-1989, המבנה יורכב מ-14 יחידות עגולות המונחות אחת על גבי השנייה. גובהו של הבניין יהיה 1,000 מטרים, רוחב בסיסו 400 מטרים ושטחו הפנימי 8 קמ"ר. הבניין יכיל אזורי מגורים ל-35,000 תושבים וכן משרדים, אזורי מסחר, פנאי ומוסדות חינוך שיספקו 100,000 מקומות עבודה. התוכנית משכה תשומת לב רבה בקרב חוגי אדריכלות מכל העולם. ככל הנראה הפרויקט נבחן ברצינות רבה יותר מפרויקטים דומים כמו אקס-סיד 4000, בניין המילניום של לונדון של נורמן פוסטר, או אפילו המבנים הארקולוגיים של פאולו סולרי ו"עיר הזוהר" של לה קורבוזיה. בדיקות לבחינת המבנה העתידי כללו שימוש במסוק הכיבוי היחיד של טוקיו להדמיה שתבדוק מה יקרה אילו תפרוץ שריפת ענק בתוך הבניין. בנוסף, נבדקה מעלית מיוחדת במעבדות ניסוי מחוץ לטוקיו, המעלית נעה במהירות גבוהה במיוחד עם שלושה סיפונים שכל אחד מהם יכול להכיל עד 70 אנשים. העיצוב הוצג בערוץ דיסקברי בתוכנית על הנדסה קיצונית בשנת 2002, ובטור 'השבוע ביפן' בערוץ CNN בשנת 1989. גורד שחקים מבנה על דף המידע באתר טאקנקה ערוץ דיסקברי עמוד מידע בנוגע לסקיי סיטי. ויקטורי סיטי
הדיוויזיה ה-12 ההודית (צבא הודו הבריטית)

הדיוויזיה ה-12 ההודית הייתה דיוויזיה של צבא הודו הבריטית שנבנתה בתחילת מלחמת העולם הראשונה ונלחמה במערכה במסופוטמיה. פורקה בשלהי המלחמה ויחידותה צורפו לדיוויזיות אחרות. בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי. כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 לקראת חידוש המערכה על בגדאד כשבמהלך תקופה זו נבנו או הועברו לזירה זו 8 דיוויזיות כשהדיוויזיה ה-12 היא אחת מהן. הדיוויזיה ה-12 הוקמה במרץ 1915 בהודו תחת פיקודו של מייג'ור גנרל ג'ורג' פרדריק גורינג וכללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. הדיוויזיה הגיעה לזירת מסופוטמיה באפריל 1915 ובתקופה בה התקיימה השתתפה בקרבות הבאים: אפריל 1915: קרב שוויבה מאי 1915: קרב קפאייה (Battle of Khafajiya) יוני-יולי 1915: קרב נאסריה ינואר 1916: קרב בוטאנויה (Butanuja) במרץ 1916 פורקה הדיוויזיה והבריגדות שלה הועברו לדיוויזיה ה-15. Haythornthwaite, Philip J. (1996). The World War One Source Book. London: Arms and Armour Press. ISBN 1-85409-351-7. Moberly, F.J. (1923). Official History of the War: Mesopotamia Campaign. London: Imperial War Museum. ISBN 1-870423-30-5. Perry, F.W. (1993). Order of Battle of Divisions Part 5B. Indian Army Divisions. Newport: Ray Westlake Military Books. ISBN 1-871167-23-X. Barker, A. J. (2009). The First Iraq War – 1914–1918: Britain's Mesopotamian Campaign. New York: Enigma Books. ISBN 978-0-9824911-7-1. Knight, Paul (2013). The British Army in Mesopotamia, 1914–1918. Jefferson, NC: McFarland. ISBN 978-0-7864-7049-5. Moberly, F. J. (1997) [1927]. The Campaign in Mesopotamia 1914–1918. History of the Great War Based on Official Documents. Vol. IV. Compiled at the Request of the Government of India, under the Direction of the Historical Section of the Committee of Imperial Defence (Imperial War Museum and Battery Press repr. ed.). London: HMSO. ISBN 978-0-89839-290-6. הבריגדה ההודית ה-12, באתר warpath.orbat.com הבריגדה ההודית ה-12, באתר The Long, Long Trail הבריגדה ההודית ה-12, באתר military.wikia כוח D כלל מעל 500,000 חיילים